Xixón carez de continuo d’un severu problema de contaminación ambiente –del qu’Andecha Astur ya diera parte na Xunión Europea, y pol que la ciudá yá foi sancionada- que ta perxudicando de manera significatible la salú de la población, como espeyen los estudios mélicos rializaos nel conceyu. Les recientes, y per otru llau previsibles, emisiones qu’Arcelor achaca a otra avería nes sos recién iguaes bateríes de cok, amestaes al furrulamientu illegal del Sínter, que nun istalará’l so filtru fasta marzu, nun faen sinón agravar la situación.
#000003
Si yera persabío la falta de sensibilidá del Ayuntamientu Xixón, y el desdexamientu que fai de les sos responsabilidaes nel control medioambiental y defensa de la salú pública de los vecinos, les declaraciones del Conceyal de Mediu Ambiente y Movilidá de Xixón, restando importancia a les emisiones contaminantes d’Arcelor que demientres dos díis vienen anubriendo’l cielu xixonés, suponen una inxustificable conivencia con dicha empresa en detrimentu del drechu a la salú de los vecinos.
#000004
Propuestes escontra la precariedá pal futuro D'Asturies
#000013